Hoe praat ek met my bure? - www.bybelkennis.co.za
Baie mense het ‘n stereotipe van Christene – hulle veroordeel altyd, hulle lag min … Hierdie siening is oordrewe, maar baie Christene is maar snaaks as hulle oor hulle geloof praat – veral as dit buite die kerk is. Hoe kry ons ‘n gesprek met nie-Christene aan die gang?
Kry ‘n pad wat na Jesus toe lei. Tydens die gesprek dink aan waar Jesus in julle gesprek kan inkom. Kyk vir ‘n brug waar jy Jesus in die gesprek kan inbring.
Wees normaal. Ons is so geneig om ons Jesus hoed op te sit en nou praat jy nie meer as ‘n vriend nie. Dinge raak ongemaklik. Dit is nie nodig om jou stemtoon en jou houding te verander as jy oor Jesus praat nie.
Wees innemend. Jy kan vriende wen as jy vriendelik en goed is.
Staan karikature en stereotipes van Christene teen. Baie mense het ‘n spesifieke stereotipe van Christene in hulle gedagtes – al het hulle geen persoonlike Christenvriende nie. Praat met hulle, dien hulle en bewys liefde aan hulle.
Wees gasheer vir die buurt. As jy intrek nooi almal vir ‘n ete. Dit is dikwels die fondament vir toekomstige gesprekke oor Jesus Christus.
Wees eerlik oor jou stryd en mislukkings. Almal van ons sukkel en misluk. Baie nie-Christene wil nie met Christene praat nie as gevolg van die tekortkominge in hulle lewe – hulle voel skuldig.
Optrede kommunikeer. Dien jou bure; dien jou buurt. Soek geleenthede om te dien. Jou bure hou jou dop.
Hierdie is ‘n paar moontlikhede om daardie belangrike gesprek oor Jesus Christus aan die gang te kry.
by Mitch Kalp · Published 11/06/2009 · Last modified 28/09/2014
by Mitch Kalp · Published 20/04/2013
by Mitch Kalp · Published 28/11/2012